Oficiālais Vēstnesis L 181 , 23/07/1993 Lpp. 0011 - 0012

Speciālizdevums somu valodā: Nodaļa 5 Sējums 6 Lpp. 0073

Speciālizdevums zviedru valodā: Nodaļa 5 Sējums 6 Lpp. 0073



Padomes Regula (EEK) Nr. 1946/93 (1993. gada 30. jūnijs), ar ko groza Regulu (EEK) Nr. 337/75, ar kuru izveido Eiropas Profesionālās izglītības attīstības centru EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu un jo īpaši tā 235. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], ņemot vērā Revīzijas palātas atzinumu [3], tā kā 1975. gada 22. jūlija Līgums, ar ko groza dažus Eiropas Kopienu dibināšanas līgumu un vienotas Eiropas Kopienu Padomes un Komisijas dibināšanas līguma finanšu noteikumus, ir grozījis procedūru, ar kuru Komisiju atbrīvo no atbildības par budžeta izpildi; tā kā tādēļ, atsaucoties uz šādi grozīto procedūru, kas noteikta EEK Līguma 206.b pantā, ir jāpielāgo procedūra, ar kuru no atbildības par budžeta izpildi atbrīvo Eiropas Profesionālās izglītības attīstības centra administratīvo valdi, kas izveidota ar Regulu (EEK) Nr. 337/75 [4]; tā kā visos tekstos, kas atsaucas uz Revīzijas padomi, 1975. gada 22. jūlijā Līgums jēdzienu "Revīzijas padome" aizstāja ar jēdzienu "Revīzijas palāta"; tā kā Grieķijas, Spānijas un Portugāles pievienošanās akti ir izmainījuši Administratīvās valdes sastāvu; tā kā būtu jāparedz, ka vispārējo gada pārskatu par centru nosūta visām ieinteresētajām Kopienas organizācijām; tā kā tādēļ jāgroza Regula (EEK) Nr. 337/75; tā kā EEK Līgums neparedz citādas darbības pilnvaras šīs regulas pieņemšanai kā tikai tās, kas ietvertas 235. pantā, IR PIEŅĒMUSI ŠO REGULU. 1. pants Ar šo Regulu (EEK) Nr. 337/75 groza šādi: 1. Regulas 4. panta 1. punktu aizstāj ar šo: "1. Centru vada Administratīvā valde, ko veido 39 locekļi, no kuriem: a) 12 locekļi pārstāv dalībvalstu valdības; b) 12 locekļi pārstāv darba devēju profesionālās organizācijas; c) 12 locekļi pārstāv darba ņēmēju arodbiedrību organizācijas; d) trīs locekļi pārstāv Komisiju. Locekļus, kas minēti 1. punkta a), b) un c) apakšpunktā, ieceļ Padome, ievērojot principu — pa vienam loceklim katrai dalībvalstij un katrai minētajai kategorijai. Komisija ieceļ tos locekļus, kas to pārstāvēs." 2. Regulas 9. pantu svītro. 3. Ar šādiem punktiem aizstāj 11. panta 1. un 2. punktu: "1. Administratīvā valde katru gadu, vēlākais, līdz 31. martam nosūta Komisijai ieņēmumu un izdevumu tāmi. Šo tāmi, kas ietver štata plānu, Komisija nosūta Eiropas Parlamentam un Padomei kopā ar Eiropas Kopienu budžeta projektu. 2. Budžeta pārvaldes iestāde nosaka asignējumus, kas pieejami centra subsidēšanai. Šiem asignējumiem piemēro spēkā esošo procedūru asignējumu pārskaitīšanai no vienas nodaļas uz otru. Budžeta pārvaldes iestāde sastāda centra štata plānu." 4. Regulas 12. pantā 2. un 3. punktu svītro. 4.punkts kļūst par 2. punktu. 5. Pēc 12. panta iekļauj šādu pantu: "12.a pants 1. Līdz 31. martam direktors sastāda un Administratīvā valde pieņem vispārējo gada pārskatu par centra darbību, finanšu stāvokli un perspektīvām un nosūta to Eiropas Parlamentam, Padomei, Komisijai, Ekonomikas un sociālo lietu komitejai un Revīzijas palātai. Administratīvā valde līdz 31. martam nosūta arī centra pārskatus par ieņēmumiem un izdevumiem, finansiālās pārvaldes analīzi un bilanci par iepriekšējo saimniecisko gadu Eiropas Parlamentam, Padomei, Komisijai un Revīzijas palātai. Revīzijas palāta tos izskata saskaņā ar nosacījumiem, kas paredzēti Līguma 206.a pantā. 2. Vēlākais, līdz 30. novembrim Revīzijas palāta iesniedz iestādēm, kas atbild par budžeta izpildes apstiprināšanu, un Komisijai savu gada pārskatu, kam pievienotas centra atbildes uz tās piezīmēm, un gādā par to publicēšanu Eiropas Kopienu Oficiālajā Vēstnesī. Eiropas Parlaments pēc Padomes ieteikuma, kas pieņēmusi lēmumu ar kvalificētu balsu vairākumu, līdz nākamā gada 30. aprīlim atbrīvo centra Administratīvo valdi no atbildības par budžeta izpildi saskaņā ar Līguma 206.b pantā noteikto procedūru." 6. Ar šādu tekstu aizstāj 13. pantu: "13. pants Noteikumus, kas reglamentē centra personālu, pieņem Padome pēc Komisijas priekšlikuma un pēc apspriešanās ar Eiropas Parlamentu." 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Luksemburgā, 1993. gada 30. jūnijā Padomes vārdā — priekšsēdētājs S. Bergstein [1] OV C 23, 31.1.1991., 26. lpp. [2] OV C 13, 20.1.1992., 523. lpp. [3] OV C 152, 10.6.1991., 1. lpp. [4] OV L 39, 13.2.1975., 1. lpp. --------------------------------------------------